Vi var 5 venninner fra Moss klare for langhelg i Lisboa. Vertinne Helena og jeg hadde etablert god kontakt allerede før vi kom til Lisboa. Hun besvarte og sjekket ut det vi lurte på, og gav raske tilbakemeldinger. En trygg og god start :) Helena var på plass ved leiligheten da vi ankom. Gjennomgikk alle praktiske forhold ved leiligheten, og opplyste blant annet om at vi bare kunne bruke alt vi fant der uten at det måtte erstattes. Raust. Hun gav oss et kart over byen, og kom med mange gode råd ifht. våre ønsker for de neste dagene. Vi fikk sjekket ut de fleste av anbefalingene og var svært fornøyde. Blant annet en tak-kafe på toppen av et parkeringshus som vi aldri ellers ville funnet, hvor vi nøt noen timer i strålende sol første dag, og et alternativt sted til Belem å kjøpe de deilige kakene "pasteis de Belem", eller "Manteigaria-kaker" som definitivt MÅ prøves. Med fem damer på tur, var det flott med to bad og tre soverom. Rommene var enkle og pene med godt med skap og skuffer. Soverommet med to enkeltsenger lå på "Lisboas tak" og hadde flott utsikt. De andre soverommene lå mot gaten. De som sov på disse var noe plaget av støy spesielt i helgen pga. et utested for ungdom på gateplan. Det kan anbefales å ta med ørepropper. Leiligheten var ren og pen og romslig, og tilfredsstilte våre ønsker og behov på en god måte. Veldig praktisk med supermarked tvers over gaten der vi kjøpte ferske bakevarer mm til frokost. Leilighetens beliggenhet var utrolig sentralt. Ikke lange biten opp til Castelo de Sao Jorge, og få minutter til gågaten som ender ut på Praca do Comercio. Gangavstand til det meste, og vil man ta den anbefalte og berømte trikk 28, går den like nedenfor leiligheten. Vi var veldig fornøyde både med service, vertinne/velkomst, informasjon, beliggenhet, leilighet, - i det hele tatt. Vi 5 har reist mye sammen, og vi er enige om at fra nå av er det bare leiligheter som gjelder. No more hotels :) Tusen takk for oss, Helena.